Viljandi hotellihoone

Viljandi hotellihoone on Viljandis aadressil Tartu tänav 11 asuv hotellihoone. Hoone on arvele võetud ehitismälestisena. (vaadatud 09.05.2015)

Hoone valmis 1938. aastal ja kandis siis nime Esimene Viljandi Esinduslokaal (lühend EVE)https://web.archive.org/web/20150222235158/http://ghv.ee/hotell/hotell-eve (vaadatud 09.05.2015). 

Hoones on mitu kunstimälestiseks tunnistatud maali, mis pärinevad 1950. aastatest.

Hotell taasavati 2002 ja seda haldab Grand Hotel Viljandi.

Ajalugu
pisi|Hotellihoone krundil asunud puithooned
Viljandi linn omandas krundi 1935. aastal ja lammutas sellel asunud puithooned. Hotelli projekteeris 1937. aastal Eugen Sacharias. Hotell valmis 1939. aastal, selle igas numbritoas olid telefon ning vannituba koos sooja ja külma veega. Hoone maksumuseks oli 252 500 krooni ja sellele lisandus sisustuse maksumus 27 765 krooni.  
Hoone esimene korrus renditi välja apteegile ja rõivapoele, teisele korrusele tulid restoran ja Eesti Panga ruumid ning kolmas ja neljas korrus anti hotelli käsutusse.

Pärast teist maailmasõda oli hoone Nõukogude võimuorganite käsutuses. 1960. aastal avati esimesel korrusel apteek ja raamatukauplus, teisel riigipank ja restoran ning ülemistel korrustel hotell Viljandi. 1995. aastal müüs Viljandi linn EVE maja Tallinna Pangale, kes lubas hotelli korda teha. Müümisel on kunstiteosed uuele omanikule üle antud, välja arvatud kolm maali, mis on 1995. aasta 13. jaanuaril koostatud aktis ka eraldi ära märgitud. Tallinna Pank müüs kinnistu 1997. aastal edasi aktsiaseltsile Real ReisidViljandi hotelli maalid on kadunud, sakala.postimees.ee, 31. mai 2001.

1990. aastatel oli hotell ajutiselt suletud ja avati renoveerituna 2002. aastal.

Viited

Välislingid

Hotellihoonest Grand Hotel Viljandi kodulehel

Kategooria:Eesti hotellid
Kategooria:Viljandi ehitised
Kategooria:Viljandi maakonna kultuurimälestised